|  |  |  |
| --- | --- | --- |
|    |  | XXXXX |
| **Republika e Kosovës** |  | **Komuna e Prizrenit** |
| **Republika Kosova - Kosova Cumhuriyeti** |  | **Opština Prizren – Prizren Belediyesi** |

*Prizren, më 12.10.2020*

Me qëllim të përkrahjes së sektorit privat që është dëmtuar si pasojë e mos zhvillimit apo zvogëlimit të aktivitetit ekonomik për shkak të pandemisë, Komuna e Prizrenit ka ndarë një fond prej 700,000 Euro sipas vendimit 001/011-93091 më 10 Shtator.

**Drejtoria për Ekonomi dhe Financa**, bën:

# **THIRRJE PUBLIKE**

Për të gjitha bizneset veprimtaritë e të cilave kanë qenë të ndaluara në përiudhën Mars-Qershor 2020 nga Republika e Kosovës me qëllim të parandalimit të shpërndarës së virusit COVID-19

Kriteret e kualifikimit:

* Biznesi duhet të jetë i regjitruar dhe të operojë në Komunën e Prizrenit
* Biznesi duhet të jetë i vogël (deri në 50 punëtorë)
* Të jetë biznes aktiv deri në kohën e aplikimit
* Të mos kenë obligime në Komunë deri Mars 2020
* Të dëshmojnë dëmin financiar të shkaktuar nga pandemia

Sqarim: *Aplikuesit që nuk plotësojnë njërin nga këto kritere diskualifikohen nga përfitimi!*

**Përparësi do të kenë ndërmarrjet q**ë:

* Janë të drejtuara nga gratë, të rinjtë nën moshën 35 vjec
* Kanë numrin më të madh të të punsuarve gra
* Kanë të punësuar persona me aftësi të kufiruar
	+ Shënim: kërkohet dëshmia për këtë
* Nuk kanë larguar punëtorë në kohën e pandemisë
* I takojnë veprimtarisë (HoReCa, Artizanate, Turizëm) si veprimtari primare/dytësore
* Të vetëpunësuarve (1,2 punëtorë)
* Vlera e qarkullimit vjetor deri 30,000 Euro
	+ Për të përfituar këto pikë biznesi duhet të dorëzojë qarkullimin vjetor për 2019 të vërtetuar nga ATK

Dokumentet që duhen dorëzuar:

1. Formulari për aplikim
2. Kopje të dokumentit identifikues;
3. Certifikata e regjistrimit të organizatës me informatat përcjellëse rreth veprimtarive;
4. Përgjegjësit i subjektit duhet të sjellin çertifikatën që nuk janë nën hetime;
5. Vërtetim tatimor me të cilën vërtetohet se aplikuesi nuk ka borxhe aktuale tatimore të pashlyera apo obligime tjera tatimore ose është në marrëveshje për shlyerjen e borxhit me ATK deri Mars 2020;
6. Vërtetimin e Tatimit në Pronë (Kartela vitit 2020)
7. Vërtetimin e pagesës për mbeturina (Kartela vitit 2020)
8. Lista e të punsuarvë për muajin Shkurt dhe Shtator 2020 nga ATK
9. Dëshminë e dëmit ekonomik gjatë pandemisë duke ofruar qarkullimin për secilin muaj nga ATK-ja për periudhën Janar-Shtator 2019 dhe Janar-Shtator 2020.
10. Konfirmim e xhirollogarisë aktive të aplikuesit në njërën prej bankave të licencuara nga Banka Qendrore e Kosovë;

**Vërejtje**: *Aplikuesit që nuk dorëzojnë njërin nga dokumentet e cekura më lartë diskualifikohen nga përfitimi!*

***Vëmendje:***

* Përfitues do të jenë ato ndërmarrjet që janë renditur më pikë më të larta nga komisioni vlerësues, varësisht prej limitit buxhetorë të planifikuar
* Pronësia e ndërmarrjeve duhet të jetë e definuar para hapjes se kësaj thirrje publike dhe nuk pranohen ndryshim-plotësime në pronësi pas hapjes se kësaj thirrje publike
* Veprimtaritë që kanë zhvilluar aktivitet gjatë periudhës pandemisë nuk do të mund të përfitojnë nga kjo thirrje
* Punonjësit të cilë janë punonjës edhe në institucion shtetëror nuk kanë të drejtë përfitimi
* Subvencionimi Financiar do të bëhet përmes mbulimit të pjesërishëm të pagave! Vlera minimale e subvencionimit do të jetë 500 Euro dhe maksimale 5,000 Euro.

**Afati aplikimit:** 12 Tetor 2020 deri 23 Tetor 2020 ora 16:00!

Aplikimi bëhet në mënyrë fizike në zarf të mbyllur tek Objekti Adminitratës Komunale sporteli nr. 30 (Kaltrina Paska)!

**Vërejtje:** Pas përfundimit të afatit nuk do të pranohen aplikime!

**Ankesa:** Të pakënaqurit me Vendimin e Komisionit për Vlerësimin e Aplikimeve, mund të parashtrojnë ankesë 5 ditë pas daljes së listës pre-eliminare në në faqen të Komunës së Prizrenit. Ankesa parashtrohet në objektin e Drejtorise Për Ekonomi dhe Financa në sportelin nr. 5

**Kontakti:** Nëse keni pyetje na kontaktoni tek kkprizren.def@rks-gov.net!